Ordino „Už nuopelnus Lietuvai“ Karininko kryžius

Ordino „Už nuopelnus Lietuvai“ Karininko kryžius – septynioliktas pagal svarbą Lietuvos valstybės apdovanojimas, kuriuo Lietuvos Respublikos Prezidento dekretu apdovanojami asmenys už ypatingus nuopelnus garsinant Lietuvos vardą, puoselėjant ir plėtojant tarpvalstybinius santykius, už humanitarinę pagalbą Lietuvai, už ypatingus nuopelnus valstybės tarnyboje, kultūros, mokslo ir švietimo, verslo ir gamybos, sveikatos ir socialinės apsaugos, karybos, sporto, ūkio bei kitose srityse. Ordino garbės ženkle veiklos sritis žymima kryžių ir juostą (kaspiną ar kaspinėlį) jungiančiame vainike tam tikrą sritį atitinkančiu simboliu. Šiuo ordinu gali būti apdovanojami ir užsienio valstybių piliečiai.

 Istorija 
Ordinas „Už nuopelnus Lietuvai“ įsteigtas 2002 m. birželio 18 d. Valstybės apdovanojimų įstatymu Nr. IX-957.

 Aprašas 
Ordino „Už nuopelnus Lietuvai“ Karininko kryžius
 Kryžius – aukso, penkių galų, padengtas baltu emaliu, 42 mm dydžio. Ant jo oksiduoto sidabro Vytis. Tarp kryžiaus galų saulės spinduliai. Kitoje pusėje: kryžiaus galuose Vilniaus, Kauno, Klaipėdos, Šiaulių ir Panevėžio herbai, centre užrašas „Pro Lituania“ ir ordino įsteigimo metai „2002“.
 Ordino kaspinėlis –raudono muaro, 32 mm pločio, su dviem geltonos ir žalios spalvos juostelėmis.
 Ordino pakaitas – 32 mm ilgio ir 10 mm pločio juostelė su rozete iš ordino kaspinėlio ant aukso galiono.
 Miniatiūra – sumažintas (20 mm aukščio) apdovanojimo ženklas, segamas prie ordino kaspinėlio.
 Rozetė – 8 mm skersmens, ant aukso galiono.

Ordino ženklai numeruojami. Apdovanojimo ženklo numeris įrašomas į apdovanotam asmeniui įteikiamą ordino diplomą. Ordinais apdovanojama nuosekliai – pradedant nuo žemiausio laipsnio: Riterio, Karininko, Komandoro, Komandoro didžiuoju ir Didžiuoju kryžiais.

Kandidatus apdovanoti ordinu teikia: Seimo Pirmininkas ir jo pavaduotojai, Ministras Pirmininkas, Vyriausybės nariai. Teikimai ordinų kancleriui pristatomi ne vėliau kaip prieš du mėnesius iki apdovanojimo dienos. Juose pateikiama kiekvieno kandidato biografija, nuopelnų aprašymas, duomenys apie ankstesnius valstybės apdovanojimus, nurodymas, kokiam apdovanojimui pristatoma, taip pat asmens tapatybę patvirtinančio dokumento kopija.

Ordino „Už nuopelnus Lietuvai“ Karininko kryžius segamas ant 32 mm kaspinėlio kairėje krūtinės pusėje. Kaspinėlio centre yra ordino juostos spalvų rozetė.

 Ordino laipsniai 
 Ordino „Už nuopelnus Lietuvai“ Didysis kryžius (1-asis laipsnis)
 Ordino „Už nuopelnus Lietuvai“ Komandoro didysis kryžius (2-asis laipsnis)
 Ordino „Už nuopelnus Lietuvai“ Komandoro kryžius (3-asis laipsnis)
 Ordino „Už nuopelnus Lietuvai“ Karininko kryžius (4-asis laipsnis)
 Ordino „Už nuopelnus Lietuvai“ Riterio kryžius (5-asis laipsnis)
 Ordino „Už nuopelnus Lietuvai“ medalis

 Ordino kavalieriai 

Iki 2006 m. gruodžio 12 d. ordino „Už nuopelnus Lietuvai“ Karininko kryžiumi buvo apdovanoti 163 asmenys, iš jų per pirmuosius, 2003 m. – 49, iš jų 20 užsieniečių:

Dekreto dataDekreto Nr.Vardas, pavardė2003-02-032042Algimantas AkstinasEgidijus BalčiūnasJuzė Baublienė (Jungtinė Karalystė)Rimantas BenetisPetras Bielskis (Australija)Robertas DargisRimas Domanskis (JAV)Alvydas DuonėlaValentinas JunokasBronius Juodelis (JAV)Vytautas JuozapaitisAlgis Kabaila (Australija)Povilas Kilius (JAV)Tomas KučinskasJulius KvaraciejusJūratė OnaitytėVytautas Opulskis (Australija)Nelė PaltinienėBirutė Prašmutaitė (Australija)Alė Razmienė (JAV)Halina Stanislava Statkuvienė (Australija)Vytautas Steponas VaičiūnasAntanas Juozas Zabulis2003-02-252078Zita Andrijonienė2003-06-25130Sigitas JegelevičiusLeonas JonysVytautas MartinkusStasys MikelisFaustas Strolia (JAV)Virginija Tarnauskaitė (Baltarusija)Jurgis Vanagas2003-09-16210Rimas GirskisGiedrius GustasRobertas NarkusJuozas PetkevičiusVirginijus PraškevičiusDainius ŠalengaAlgis Žvirblis2003-09-23222Edvinas Krungolcas2003-12-15321Antanas MarkūnasAlgimantas Smolskas2004-02-06365Vytautas Zubernis2015-02-161K-230Karl Gustaf EdbergPhilip Martin Lowe2017-07-05Valstybės apdovanojimai – ir profesoriui L.Mažyliui, ir apžvalgininkui A.Tapinui?Makoto AsashimaAlbinas Kuncevičius

 Šaltiniai 

Kategorija:Ordinas „Už nuopelnus Lietuvai“